ডিমাসা ভাষা
ডিমাসা ভাষা উত্তর-পূর্ব ভারতের আসাম ও নাগাল্যান্ড রাজ্যের ডিমাসা জাতির লোকদের মধ্যে প্রচলিত একটি চীনা-তিব্বতি ভাষা। ককবরক ভাষার সাথে ভাষাটির মিল আছে। ডিমাসারা নিজেরা ভাষাটিকে গ্রাও-ডিমা নামে ডাকেন। ডিমাসা শব্দটির অর্থ "বৃহৎ নদীর পুত্রগণ", যেখানে বৃহৎ নদী বলতে ব্রহ্মপুত্র নদকে বোঝানো হয়েছে। ভাষাটি আসামের ডিমা হাসাও, কাছাড় জেলা, কারবি আংলোং জেলা, নাগাওন জেলা ও হোজাই জেলাতে প্রচলিত। এছাড়া নাগাল্যান্ড, মিজোরাম ও মেঘালয়েও এটি কথিত হয়। লাতিন লিপি দিয়ে ভাষাটি লেখা হয়, তবে কাছাড় জেলাতে বাংলা বর্ণমালাকে লিখন পদ্ধতি হিসেবে ব্যবহার করা হয়।